Komission asetus (EY) N:o 2339/96, annettu 6 päivänä joulukuuta 1996, erityisistä hallinnointi- ja jakosäännöistä tiettyjen neuvoston asetuksella (EY) N:o 517/94 vuodeksi 1997 vahvistettujen tekstiilejä koskevien määrällisten kiintiöiden osalta



Virallinen lehti nro L 318 , 07/12/1996 s. 0005 - 0008



KOMISSION ASETUS (EY) N:o 2339/96, annettu 6 päivänä joulukuuta 1996, erityisistä hallinnointi- ja jakosäännöistä tiettyjen neuvoston asetuksella (EY) N:o 517/94 vuodeksi 1997 vahvistettujen tekstiilejä koskevien määrällisten kiintiöiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1937/96 (2), ja erityisesti sen 17 artiklan 3 ja 6 kohdan, 21 artiklan 2 ja 3 kohdan yhdessä 25 artiklan 3 kohdan kanssa, sekä katsoo, että neuvosto on avannut asetuksellaan (EY) N:o 517/94 tietyistä kolmansista maista peräisin olevien tiettyjen tekstiilituotteiden tuontiin sovellettavia määrällisiä kiintiöitä ja säätänyt mainitun asetuksen 17 artiklan 2 kohdassa, että kyseiset kiintiöt jaetaan jäsenvaltioiden ilmoitusten vastaanottamisjärjestyksessä "ensin tullutta palvellaan ensiksi" -periaatteen mukaisesti, asetuksen (EY) N:o 517/94 17 artiklan 3 kohdassa säädetään, että tietyissä olosuhteissa voidaan käyttää jakomenetelmiä, jotka poikkeavat pelkästään jäsenvaltioiden ilmoitusten vastaanottamisjärjestykseen perustuvasta myöntämismenetelmästä, sekä säätää kiintiöiden jakamisesta eriin tai varata osa erityisestä määrällisestä rajoituksesta hakemuksille, joita aikaisemmat tuontitulokset tukevat, lisäksi olisi suotavaa mukauttaa ennen kiintiövuoden alkua asetuksella (EY) N:o 517/94 vuodeksi 1997 avattujen kiintiöiden hallinnointia ja jakoa koskevat yksityiskohtaiset säännöt, jotta kaupan jatkuvuus ei häiriintyisi tarpeettomasti, asetuksen (EY) N:o 517/94 liitteissä III B ja IV olevien määrällisten rajoitusten hallinnoinnista saatu kokemus osoittaa lisäksi, että jakojärjestelmä, jossa perinteisille toimijoille varataan osa käytettävistä määristä, voisi rajoittaa kauppaa siltä osin, kuin perinteiset toimijat eivät käyttäisi kokonaan niille varattuja määriä rajoittaen näin muiden toimijoiden pääsyä käyttämään näitä määriä, alhaisesta käyttöasteesta, joka koskee suurinta osaa perinteisille toimijoille varattuja määrällisiä kiintiöitä, sekä asetuksella (EY) N:o 1937/96 vahvistetusta käytettävissä olevien määrien viimeaikaisesta lisäämisestä tiettyjen luokkien osalta voidaan päätellä, että enää ei ole tarpeen varata osaa käytettävissä olevista määristä niin sanotuille perinteisille toimijoille, mahdollisimman suuren määrän toimijoita tyydyttämiseksi olisi aiheellista keventää jäsenvaltioiden ilmoitusten vastaanottamisjärjestykseen perustuvaa, "ensin tullutta palvellaan ensin" -periaatteen mukaista jakomenetelmää siten, että kullekin toimijalle kyseisen menetelmän perusteella jaettavat määrät rajoitetaan enimmäismäärään, olisi kuitenkin varmistettava mahdollisimman hyvin tietty kaupan jatkuvuus, ja tämän sekä kiintiöiden hallinnon tehokkuuden vuoksi pidetään aiheellisena antaa toimijoille mahdollisuus esittää vuoden 1997 osalta ensimmäinen tuontilupahakemus niiltä samaa luokkaa ja samaa tuontimaata koskevilta määriltä, joita ne ovat tuoneet vuonna 1996, lisäksi on osoittautunut olevan tarpeen tarkistaa aiemmin vahvistetut enimmäismäärien tasot tiettyjen luokkien osalta, jotta voidaan mahdollistaa kaupallisesti merkittävät toimet, kiintiöiden käyttämiseksi mahdollisimman tehokkaasti olisi säädettävä, että käytettyään 50 prosenttia lisenssistä jokainen toimija voi esittää uuden lisenssihakemuksen määrältä, joka ei ole suurempi kuin ennalta määrätty määrä, sikäli kuin kiintiöissä on käyttämättömiä määriä, moitteettoman hallinnon vuoksi olisi vahvistettava tuontilupien voimassaoloaika yhdeksäksi kuukaudeksi myöntämispäivästä ja annettava jäsenvaltioille komission päätöksestä ilmoittamisen jälkeen lupa tämän luvan myöntämiseen ainoastaan asianomaisen toimijan voidessa osoittaa todeksi sopimuksen olemassaolo ja vakuuttaa, lukuun ottamatta tapauksia, joissa näin on nimenomaisesti säädetty, että tämä ei ole aiemmin saanut tämän asetuksen mukaisesti tuontilupaa yhteisön alueella kyseessä olevan luokan ja maan osalta; toimivaltaisilla kansallisilla viranomaisilla on kuitenkin asianomaisten tuojien hakemuksesta lupa jatkaa kolmella kuukaudella ja 31 päivään maaliskuuta 1998 niiden lisenssien voimassaoloaikaa, joiden käyttöaste on vähintään 60 prosenttia jatkamista koskevan hakemuksen esittämisajankohtana, ja nämä toimenpiteet ovat asetuksella (EY) N:o 517/94 perustetun komitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa annetaan asetuksella (EY) N:o 517/94 avattuja vuonna 1997 sovellettavia määrällisten kiintiöiden hallinnointia koskevia tiettyjä erityissääntöjä. 2 artikla Edellä 1 artiklassa tarkoitetut ja asetuksen (EY) N:o 517/94 liitteissä III B ja IV olevat kiintiöt myönnetään "ensiksi tullutta palvellaan ensin" -periaatetta noudattaen siinä järjestyksessä kuin komissio on vastaanottanut jäsenvaltioiden ilmoitukset yksittäisten toimijoiden hakemuksista, joiden toimijakohtaiset määrät eivät saa olla suuremmat kuin liitteessä olevat enimmäismäärät. Näitä enimmäismääriä ei kuitenkaan sovelleta toimijoihin, jotka vuotta 1997 koskevan ensimmäisen hakemuksensa yhteydessä voivat jokaisen luokan ja jokaisen kyseisen kolmannen maan osalta osoittaa toimivaltaisille kansallisille viranomaisille vuodeksi 1996 saamiensa tuontilisenssien perusteella tosiasiallisesti tuoneensa samoista kolmansista maista kullekin luokalle vahvistettuja enimmäismääriä suurempia määriä. Näiden toimijoiden osalta toimivaltaisten viranomaisten käytettävissä olevien määrien asettamissa rajoissa hyväksymä määrä ei saa olla suurempi kuin samasta kolmannesta maasta vuonna 1996 tuotu samaa luokkaa koskeva määrä. 3 artikla Toimijat, jotka ovat käyttäneet vähintään 50 prosenttia tämän asetuksen mukaisesti niille myönnetyssä lisenssissä olevasta määrästä, voivat esittää uuden samaa luokkaa ja samaa alkuperämaata koskevan lisenssihakemuksen määriltä, jotka eivät ole suurempia kuin liitteessä olevat enimmäismäärät siltä osin, kuin kiintiössä on jäljellä käyttämättömiä määriä. 4 artikla Tuontilupahakemukset voidaan toimittaa komissiolle 2 päivästä tammikuuta 1997 kello 10 Brysselin aikaa. Tuontilupien voimassaoloaika on yhdeksän kuukautta myöntämispäivästä mutta joka tapauksessa enintään 31 päivään joulukuuta 1997. Kansallisilla toimivaltaisilla viranomaisilla on kuitenkin lupa asianomaisten tuojien hakemuksesta jatkaa sellaisten tuontilisenssien voimassaoloaikaa kolmella kuukaudella mutta joka tapauksessa enintään 31 päivään maaliskuuta 1998, joiden käyttöaste on vähintään 60 prosenttia jatkamista koskevan hakemuksen esittämisajankohtana. Jäsenvaltioiden toimivaltaiset viranomaiset voivat myöntää tuontilupia komission päätöksestä ilmoittamisen jälkeen ainoastaan, jos asianomainen toimija voi osoittaa todeksi sopimuksen olemassaolon ja, sanotun kuitenkaan rajoittamatta 3 artiklan soveltamista, vakuuttaa kirjallisella ilmoituksella, että tämä ei ole kyseessä olevan luokan ja maan osalta aiemmin saanut tämän asetuksen mukaisesti myönnettyä tuontilupaa yhteisön alueella. 5 artikla Tämä asetus tulee voimaan 1 päivänä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä joulukuuta 1996. Komission puolesta Leon BRITTAN Varapuheenjohtaja (1) EYVL N:o L 67, 10.3.1994, s. 1 (2) EYVL N:o L 255, 9.10.1996, s. 4 LIITE 2 artiklassa tarkoitetut enimmäismäärät >TAULUKON PAIKKA>